b'\n_START_ARTICLE_\nMasi Oka\n_START_SECTION_\nTidlig liv og familie\n_START_PARAGRAPH_\nOka er f\xc3\xb8dt i Tokyo, Japan. Hans foreldre ble skilt n\xc3\xa5r han var en m\xc3\xa5ned gammel; han ble oppdratt hos sin mor, og har aldri truffet sin far. Hans mor flyttet til Los Angeles, California, USA da han var 6 \xc3\xa5r gammel. I 1987 ble en 12-\xc3\xa5r gammel Oka vist p\xc3\xa5 fremsiden av Time Magazine under tittelen "Those Asian-American Whiz Kids". Selv om han ikke var med i selve artikkelen, var han kjent med fotografen som tok bildet Han har m\xc3\xa5lt en IQ-sum p\xc3\xa5 180. Han gikk p\xc3\xa5 skolen Mirman School og gikk ut fra high school ved Harvard-Westlake School i 1992. Han tok eksamen ved Brown University i 1997 med en Bachelor of Science-grad i datavitenskap og matematikk.\n_START_SECTION_\nJobb med spesial-effekter\n_START_PARAGRAPH_\nOka begynte i sin f\xc3\xb8rste jobb hos Industrial Light & Magic, George Lucas sitt spesial-effektselskap for filmindustrien, med et h\xc3\xa5p om en dag \xc3\xa5 vinne en Oscar for teknisk arbeid p\xc3\xa5 en film. Hans f\xc3\xb8rste store prosjekt var \xc3\xa5 utvikle et dataprogram for \xc3\xa5 generere vann-effekter som ble f\xc3\xb8rst brukt i filmen A Perfect Storm og som ogs\xc3\xa5 har blitt brukt i filmer som Pirates of the Caribbean: Dead Man\'s Chest. Han har senere laget programmer for \xc2\xabcomputational fluid dynamics and surface-cracking\xc2\xbb, som har blitt brukt i flere prosjekter. Han arbeidet ogs\xc3\xa5 p\xc3\xa5 de tre siste Star Wars-filmene.\n_START_SECTION_\nSom skuespiller\n_START_PARAGRAPH_\nOka pr\xc3\xb8vde seg f\xc3\xb8rst som skuespiller i 2000. Han fikk seg et Screen Actors Guild-kort ved \xc3\xa5 spille i noen industrielle filmer, og flyttet s\xc3\xa5 til Los Angeles. ILM hadde i hans arbeidskontrakt at han kunne arbeide fra deres kontor i Los Angeles, men han m\xc3\xa5tte returnere til San Francisco hvis han ikke fikk en gjentakende rolle den sesongen. Oka fikk v\xc3\xa6re med i en pilot. Selv om serien ikke ble startet opp, oppfylte dette kontraktens krav, og han fikk lov \xc3\xa5 bli v\xc3\xa6rende i Los Angeles. Han bestemte seg for \xc3\xa5 fortsette med skuespiller-karrieren. Han fikk flere gjesteroller og etterhvert en rolle med flere opptredener i tv-serier som Scrubs. Han har ogs\xc3\xa5 v\xc3\xa6rt med i en reklame for PS2-spillet Shinobi, med setningen \'Shinobi\'s Back\'. Oka har ogs\xc3\xa5 hatt gjesteroller i Yes, Dear._NEWLINE_I 2006 fikk Oka rollen som den japanske kontoristen Hiro Nakamura i Heroes. Oka oversetter sine egen dialog fra engelsk til japansk . Serien tekster han japanske dialog. Okas egentlige stemmer er n\xc3\xa6rmere til \xc2\xabFremtidige Hiro\xc2\xbb enn til den h\xc3\xb8yere stemmen han bruker som \xc2\xabN\xc3\xa5v\xc3\xa6rende Hiro\xc2\xbb. Hans fremstilling av Hiro skaffet han en nominasjon til Golden Globe Award det \xc3\xa5ret i kategorien "Best Supporting Actor on a TV Series". I tillegg til sitt arbeide med serien, fortsetter han \xc3\xa5 arbeide p\xc3\xa5 ILM opp til tre dager i uken, med tittelen \xc2\xabResearch and Development Technical Director\xc2\xbb, der han skriver dataprogrammet som lager spesialeffekter._NEWLINE_Han er ogs\xc3\xa5 med i rollen som eiendomsmegler som pr\xc3\xb8ver \xc3\xa5 selge en eiendom til en karakter spilt av Sean William Scott i filmen Quebec. Filmen skulle egentlig ha premiere i mai 2007, men nye scener og personer har blitt lagt til.\n_START_SECTION_\nTrivia\n_START_PARAGRAPH_\nOka snakker flytende japansk, engelsk og spansk. Hans hobbyer inkluderer kendo hvor han har ranken "shodan", spilling, se p\xc3\xa5 og skrive romantiske komedier, spille piano og synge. Han samler p\xc3\xa5 manga; hans n\xc3\xa5v\xc3\xa6rende favoritter er Eyeshield 21, One Piece og Pluto, og sier at han er en stor fan av Naoki Urasawas andre arbeider'